Nord-Trøndelag er et typisk distriktsfylke med spredt bosetning og mindre tettsteder. Steinkjer, Stjørdalshalsen, Levanger, Verdalsøra, Namsos og Kolvereid har bystatus. Det ligger tre ruteflyplasser i fylket, Værnes, Namsos og Rørvik lufthavner. Jord- og skogbruket la grunnlaget for industriutviklingen i Nord-Trøndelag. Fylket har landets høyeste andel av sysselsatte i primærnæringene. I dag har fylket også en betydelig verkstedindustri, og industriparken i Verdal er landets tredje største. Ellers har offentlig og privat tjenesteyting stor betydning.